kardosdrur/scandi-wiki huggingface dataset:
Primærrute 28

Primærrute 28 er en hovedvej, der går fra Snoghøj i vest- og nordvestlig retning op gennem Jylland til Lemvig.

Primærrute 28 starter fra Sekundærrute 161/Kolding Landevej i Snoghøj passerer vest om Fredericia, forbi Børkop og videre gennem Vejle, til Grindsted.

I Grindsted forsætter rute 28 mod nord forbi Skjern og Ringkøbing for at  slutte ved mødet med Sekundærrute 513 i udkanten af Lemvig.

Rute 28 har en længde på ca. 182 km.

Fremtidigt forløb 
Vejdirektoratet er i gang med at bygge en ny motortrafikvej mellem Vandel og Bredsten, som forventes åbnet i 2012. Vejen bliver bygget som 2+1-vej, parallelt med den eksisterende landevej. Efter åbningen vil primærrute 28 blive flyttet over på den nye vej.

Vejle Kommune er ved at planlægge en ny motortrafikvej mellem Ødsted og E45, kaldet "Borgmestervejen". Når den åbner vil primærrute 28 blive omlagt, så den fra Bredsten følger landevej 510, Vingstedvej, indtil Ødsted, og herfra følger den nye vej. Primærrute 28 vil slutte i et tilslutningsanlæg til Østjyske Motorvej.

For at ruten fra Bredsten til Snoghøj ikke skal være uden rute, bliver sekundærrute 473 forlænget fra dens nuværende afslutning nær Gadbjerg til Østjyske Motorvejs tilslutningsanlæg 61. Fra Gadbjerg til Bredsten vil rute 473 forløbe sammen med rute 176, og fra Bredsten vil den så følge den nuværende rute 28. Strækningen fra Østjyske Motorvej til Snoghøj vil blive til sekundærrute 174.

Kilder

Eksterne henvisninger 
Motortrafikvejen Bredsten – Vandel  på Vejdirektoratets hjemmeside

28
Airbus Helicopters

Airbus Helicopters (tidligere Eurocopter) er en international producent af helikoptere.

Historie 
Eurocopter blev startet i 1992 ved fusionen af den tyske virksomhed DaimlerChrysler Aerospace AG og helikopter-afdelingen af franske Aérospatiale.

I 2015 var Eurocopters globale markedsandel på 45 procent. Den 14. maj 2005 fløj en Eurocopter Ecureuil produktionshelikopter til toppen af Mount Everest og foretog her en såkaldt "hover landing", hvorved den satte verdensrekord for den højeste take-off.

I 2015 var der mere end 12.000 Eurocopter helikoptere i service verden over, med tilsammen over 3.000 klienter i mere end 155 lande.

Firmaet blev omdøbt til Airbus Helicopters i 2014.

Modeller 

Eurcopter producerer – eller har produceret følgende modeller:

 Eurocopter AS 332 Super Puma
 Eurocopter AS 350/AS 355/EC 130 Ecureuil
 Eurocopter AS 365/SA 365 Dauphin
 Eurocopter AS 532 Cougar
 Eurocopter AS 550/AS 555 Fennec
 Eurocopter AS 565 Panther
 Eurocopter EC 120 Colibri
 Eurocopter EC 135
 Eurocopter EC 145
 Eurocopter EC 155 + EC155B1
 Eurocopter EC 225
 Eurocopter EC 635
 Eurocopter EC 665 Tiger
 Eurocopter EC 725 Cougar
 Bölkow/MBB Bo 105
 MBB/Kawasaki BK 117
 NH90

På nogle af Eurocopters helikoptermodeller roterer hovedrotoren med uret, når man ser helikopteren oven fra. Dette er modsat de fleste amerikanske helikoptere, hvorfor piloterne skal lære at pedal-bevægelserne er omvendt, såfremt de er uddannet på amerikanske helikoptere. Helikoptere der er udviklet i den tyske afdeling bevæger sig som de amerikanske.

Eurocopter er desuden hovedudvikler for den såkaldte fenestron, der er en indkapslet halerotor, der er både mere effektiv og mere sikker end de åbne halerotorer.

Referencer

Eksterne henvisninger 

 Official Eurocopters Website 

Flyproducenter fra Frankrig
Flyproducenter fra Tyskland
EADS
Etableret i 1992
Bornholms Gymnasium

Bornholms Gymnasium var et selvstændigt gymnasium i Rønne på Bornholm grundlagt 1512 og er et af to gymnasier på øen. Gymnasiet har siden 2010 været en del af Campus Bornholm og har omkring 500 elever med ca. 50 elever i hf-afdelingen.

Historie 
Gymnasiet blev grundlagt i 1512 som Rønne Latinskole. I 1806 skiftede skolen navn til Rønne Middelskole og den mistede retten til at dimittere studenter til universitetet. I 1818 ændredes navnet til Rønne lærde Skole - igen med ret til at dimittere studenter. Skolen fik desuden højere realundervisning fra 1843. Den lærde skole blev nedlagt i 1850 og blev erstattet af Rønne højere Realskole. I 1892 genopstod den lærde skole, fra 1903 som Rønne Statsskole. Det sidste hold realister blev færdige i 1970, hvor der blev oprettet en hf-afdeling. I 1986 overgik skolen til Bornholms Amt og skiftede navn til Bornholms Amtsgymnasium. Kommunesammenlægningerne på Bornholm i 2003 betød, at skolen skiftede navn til Bornholms Gymnasium.

Campus Bornholm 
I 2010 blev gymnasiet, Bornholms Erhvervsskole og VUC Bornholm Campus Bornholm. I 2017 blev den 5.320 kvadratmeter store gymnasiebygning i Søborgstræde sat til salg, da alle Campus Bornholms elever i juni 2018 samles på 15.435 m2 nybyggeri og 5.500 m2 ombygning af eksisterende bygninger på Minervavej.

Kendte studenter 
 1944: Mogens Glistrup, cand. jur. partistifter og tidligere folketingsmedlem
 1988: Søren Pind, cand. jur. tidligere borgmester i København og tidligere minister
 1994: Jeppe Kofod, (MPA, Harvard University), folketingsmedlem
 1996: Louise Wolff, journalist og tv-værtinde
 1997: Jacob Bjerregaard Jørgensen, DSU-formand
 1997: Anders Kofoed, biolog

Referencer

Eksterne henvisninger 
 Bornholms Gymnasiums hjemmeside 

Gymnasier i Danmark
Bygninger, konstruktioner og anlæg i Rønne
Etableret i 1512
Uddannelse i Rønne
Hugo Münsterberg

Hugo Münsterberg (født 1 juni 1863 i Danzig, død 16 december 1916 i Cambridge, Massachusetts) var en tysk-amerikansk filosof og psykolog, elev af Wilhelm Wundt og en af pionererne inden for anvendt psykologi. Han var tilhænger af psykologismen, som navnlig var udbredt i slutningen af 1800-tallet med navne som Wundt, Theodor Lipps og danskeren Harald Høffding. Denne retning mente at psykologien skulle betragtes som grundlag for filosofien.

Münsterberg blev 1888 docent i filosofi og 1891 professor ved universitetet i Freiburg im Breisgau samt 1892 professor ved Harvard University. Foruden sin omfattende videnskabelige virksomhed arbejdede han politisk for et nærmere forhold mellem Tyskland og USA. Münsterberg var organisator af den internationale videnskabelige kongres ved verdensudstillingen i Saint Louis 1904. Årene 1910-11 opholdt han sig i Tyskland som udvekslingsprofessor mellem de to lande og var direktør for det amerikanske institut i Berlin.

Bibliografi i udvalg 

 Die Lehre von der natürlichen Anpassung in ihrer Entwickelung, Anwendung und Bedeutung (1885)
 Die Willenshandlung: ein Beitrag zur physiologischen Psychologie (1888)
 Beiträge zur experimentelien Psychologie (1889-92)
 Psychology and life (1899)
 Grundzüge der Psychologie (1900)
 Die Amerikaner (1904; fjerde oplag 1911)
 American traits (1901)
 Eternal life (1905)
 Science and idealism (1906)
 Philosophie der Werte (1908)
 On the witness stand. Essays on Psychology and Crime (1908)
 Psychotherapy (1909)
 Psychology and the teacher (1910).
 The Photoplay. A psychological study (1916)

Kilder 

 Artikel i Nordisk familjebok (kaldet "Ugglan") som er kilden til den svenske original.

Filosoffer fra Tyskland
Filosoffer fra USA
Psykologer fra Tyskland
Psykologer fra USA
Forenede Arabiske Emiraters flag

Forenede Arabiske Emiraters flag (arabisk: علم الإمارات العربية المتحدة) blev taget i brug 2. december 1971.

Flaget består af de panarabiske farver rød, grøn, hvid og sort, som symboliserer arabisk enhed.

I tillæg har farverne følgende betydninger:
 grøn: frugtbarhed
 hvid: neutralitet
 sort: landets olieressourser

Arabiske Emiraters flag, Forenede
flag
Nationale flag
Israels flag

Israels flag består af en davidsstjerne og to horisontale blå striber på hvid bund. Blåfarven i flaget varierer fra marineblå til lyseblå, pga. uklar flaglovgivning. Flaget skal symbolisere en davidstjerne på et jødisk bedesjal (tallit).

Israels koffardiflag og orlogsflag er forskellige fra nationalflaget. Begge har helt blå flagdug, men handelsflaget har davidsstjernen i en hvid ellipse nærmest stangen, hvor orlogsflaget har stjernen sat i en hvid trekant placeret ved stangsiden.

Flag
Flag fra Asien
Nationale flag
Universitet Jagielloński

Universitet Jagielloński (; ) er en polsk højskole i Kraków, der er grundlagt i 1364. Den nuværende rektor er Professor Karol Musioł.

Berømte alumner 
 Nicolaus Kopernikus
 Pave Johannes Paul 2.
 Johan 3. Sobieski af Polen
 Andrzej Duda
 Paweł z Krosna
 Stanisław Lem
 Bronisław Malinowski
 Jan Kochanowski
 Jan z Kolna
 Tadeusz Boy-Żeleński
 Norman Davies
 Jan Długosz
 Ryszard Gryglewski
 Marcin Kromer
 Wacław Sierpiński
 Wisława Szymborska
 Władysław Tarnowski
 Krzysztof Zanussi

Eksterne henvisninger 

 Uniwersytet Jagielloński (polsk og engelsk)

Kraków
Skoler i Polen
Universiteter i Polen
Davidsstjerne

Davidsstjernen (på hebraisk Magen David) er en sekstakket stjernefigur, et heksagram, formet af to trekanter. Symbolet har været kendt siden bronzealderen og har været brugt i mange kulturer. Davidsstjernen blev populær, efter at den var antaget som emblem for zionist-bevægelsen i 1897, men fortsatte alligevel med at være kontroversiel; og da staten Israel blev grundlagt, var der livlig debat om, hvorvidt symbolet også skulle benyttes på flaget.

Betydning 
Nogen har hævdet, at det opadpegende trekant viser vej til Gud, mens det nedadvendte peger mod den virkelige verden. Andre lægger vægt på, at trianglerne hænger uadskilleligt sammen, ligesom det jødiske folk. Andre ser de tre sider som et symbol på tre slags jøder: kohanim, levitter og Israel. Ingen af tolkningerne findes der historisk dækning for. Faktisk forekommer symbolet så sjældent i tidlig jødisk litteratur og kunst, at forfalskning mistænkes, hvis man finder symbolet i tidlige arbejder.

Historie 
Davidsstjernen var aldrig noget unikt jødisk symbol;  I 1800-tallet vandt den udbredelse i Østeuropa som symbol for jøder. En stærkt motiverende faktor var det at den skulle have en position tilsvarende de kristnes kors.  Den tidligste jødiske benyttelse af symbolet skete under påvirkning fra middelalderens arabiske litteratur af kabbalister til brug i beskyttende amuletter kaldet segulot. Her kaldtes davidsstjernen Salomons segl efter Bibelens kong Salomon.  Davidsstjernen blev også benyttet som dekorativt motiv i kristne kirker mange århundreder før den første gang blev benyttet i en synagoge. 

I den arabiske tradition kaldes davidsstjernen "Davids skjold", tilsvarende betydningen af dens hebraiske navn, Magen David. 

Nazisterne krævede i nogle lande, at jøderne skulle gå med en gul davidsstjerne på deres tøj ("jødestjerne"). Dette blev dog aldrig gennemført overfor danske, norske eller finske jøder.

En retssag om brug af davidsstjernen 
I 1912 forsøgte forretningsmanden Knut Berli i Ålesund at registrere Davidsstjernen som sit varemærke for fiskehermetik. Inde i stjernen stod ordet kosher med hebraiske bogstaver. Mosaisk Trossamfund gik derpå til sag mod Berli. Et privat firma kunne naturligvis ikke sådan få eneret til et universelt symbol for, at tilberedningen er foregået efter jødiske retningslinjer. 14. august 1914 faldt der dom i sagen, og det mosaiske trossamfund fik medhold.

Galleri

Referencer

Eksterne henvisninger 

Religiøse symboler
Jødedom
Amuletter
The New Republic

The New Republic er et amerikansk politisk venstreorienteret magasin, der udgives hver anden uge (frem til marts 2007 ugentlig), med et oplag på mellem 40 000 og 65 000. Det blev grundlagt i 1914. I 1975 blev det købt af Harvard-professoren Martin Peretz. Den nuværende redaktør for tidsskiftet er Franklin Foer.

I 1998 blev det opdaget at en af magasinets medarbejdere, Stephen Glass, havde skrevet en række artikler med falske kilder og om fiktive hændelser; dette er tema for filmen Shattered Glass fra 2003.

Tidsskriftets oplag har i senere år gået betydeligt tilbage. Dette er blevet forklaret både med Glass-skandalen og også med at tidsskriftet er gået ind for amerikanske krige i udlandet.

Eksterne henvisninger 
 The New Republic

New Republic, The
Ørum Kirke (Hedensted Kommune)

Ørum Kirke, Ørum Sogn, Bjerre Herred i det tidligere Vejle Amt.

Bygningshistorie 
Kirken blev opført i 11-1200-tallet i romansk stil. Oprindelige fra den tid er skibet og koret, opførte i frådstenskvadre. Kvindedøren eller norddøren samt flere vinduer fra denne tid er tilmurede, men kan ses i murene. I gotikken indbyggedes hvælvinger i kor og skib og våbenhuset opførtes. Der blev aldrig opført et egentligt tårn på kirken. På kirkegården har man nu en moderne klokkestabel. Under koret findes en tilmuret begravelse for de tidligere ejere af herregården Ørumgård, der grænser op til kirkegården.

Inventar 
 Altertavlen i Ørum Kirke er et maleri af den velsignende Kristus udført af kunstneren Gustav Theodor Wegener i 1857. Selve rammen er dog fra 1804.
 Alterkalken er skænket 1662 af Steen Bille og hustru Karen Bille, ejere af Ørumgård.
 Døbefonten er en romansk granitkumme med båndfletning.
 Prædikestolen er fra 1800-tallet.

Eksterne kilder og henvisninger 
 Trap Danmark – fjerde udgave, 7. bind, Vejle Amt
 Ørum Kirke hos KortTilKirken.dk
 Ørum Kirke i bogværket Danmarks Kirker (udg. af Nationalmuseet)

Kirker i Hedensted Kommune
Kirker i Haderslev Stift
Kirker i Vejle Amt
Shattered Glass

Shattered Glass er en amerikansk-canadisk film af Billy Ray fra 2003, der bygger på den såkaldte "Glass-skandale" fra 1998, da det blev afsløret at den unge journalist Stephen Glass i det anerkendte ugemagasin The New Republic havde fabrikeret mange af sine artikler. Hayden Christensen spille hovedrollen som Glass. Filmen er skrevet og instrueret af Billy Ray.

Medvirkende 
 Hayden Christensen som Stephen Glass
 Peter Sarsgaard som Charles «Chuck» Lane
 Chloë Sevigny som Caitlin Avey
 Rosario Dawson som Andy Fox
 Melanie Lynskey som Amy Brand
 Hank Azaria som Michael Kelly
 Steve Zahn som Adam Penenberg

Eksterne henvisninger 
 
 http://www.shatteredglassmovie.com/ 

Dramafilm fra USA
Amerikanske film fra 2003
Kriminalfilm fra USA
Dramafilm fra Canada
Canadiske film fra 2003
Sankt Theobald

Sankt Theobald (1033-1066) var en fransk eneboer, munk og helgen. Kanoniseret i 1073 af pave Alexander 2.. Theobald var søn af grev Arnoul 0g af samme familie son greverne af Champagne. Hans opvækst var en forberedelse til soldaterlivet. Da han fyldte 18 år vendte han med faderens velsignelse dette liv ryggen og blev pilgrim sammen med vennen Walter. De levede som eremitter ved Sussy i Ardennerne og siden ved Pettingen i Luxembourg. På en pilgrimsfærd til Rom ville de videre til Det Hellige Land via Venedig. Men Walter blev syg i Salanigo ved Vicenza i Italien, hvorfor de blev her. Efter Walters død blev Theobald leder af en gruppe ?????eremitter, der havde slået sig ned her. Siden slog også hans egen moder sig ned her som eremit.

Hans helgendag er 30. juni datoen for hans død i 1066.

Kilde 
Catholic online – Saints and Angels

Helgener
Primærrute 29

Primærrute 29 er en hovedvej, der går fra Hobro i nordvestlig retning op gennem Jylland til Hanstholm.

Forløb 
Primærrute 29 starter fra Nordjyske Motorvej E45 nordvest på Hobro, og den passerer gennem Nørager, forbi Aars og over Limfjorden via Aggersundbroen til Aggersund og Fjerritslev til mødet med Primærrute 11. Herefter løber den sammen med Primærrute 11 til Østerild, hvor den drejer fra og fortsætter til Hanstholm, hvor ruten slutter på Hanstholm Havn.

Vejens klassificering 
Primærrute 29 en statsvej på hele strækningen. Hele Primærrute 29 er klassificeret som hovedvej efter færdselsloven.

De offentlige veje inddeles fra 2015 efter vejloven i statsveje og kommuneveje, mens de tidligere blev klassificeret i hovedlandeveje, landeveje og kommuneveje. Betydningen for en vejs klassificering som statsvej eller kommunevej er først og fremmest af administrativ karakter. Statsvejene administreres af Vejdirektoratet, mens kommunevejene administreres af kommunerne. Det er vejmyndighedens ansvar at holde sine offentlige veje i den stand, som trafikkens art og størrelse kræver. Klassifikationen som statsveje og kommuneveje har ikke betydning for Danmarks overordnede rutenummererede vejnet med Europavejsruter, Primærruter eller sekundærruter, der administreres af Vejdirektoratet i samarbejde med kommunerne. Kun veje udlagt som Europavejsruter og Primærruter kan udlægges som hovedveje efter færdselsloven.

Kilder 

29
Italiens flag

Italiens flag har tre lige brede, lodrette bånd i grønt, hvidt og rødt. Det er inspireret af det franske flag, som Napoleon tog med sig til Italien i 1797. Flaget hedder på italiensk il tricolore, som betyder tre farver.

Den nuværende form af flaget blev taget i brug 1. januar 1948 samtidig med introduktionen af den republikanske grundlov.

Præsidentens fane 
Italiens præsidenter har en officiel fane. Den blev oprettet på initiativ i 1965 af forsvarsministeriet. Det første forslag gik ud på at bruge nationalflaget med våbenmærket i midten, men denne løsning lå for tæt op ad Mexicos flag. Derfor valgte man en kvadratisk løsning med en blå ramme og et indre rødt kvadrat, hvori et hvid kvadrat står på spidsen. Midt i denne finder man en grøn kvadrat, hvori er indlagt våbenmærket i guld.

Henvisninger 

Flag fra Europa
Flag
Nationale flag
Kuwaits flag

Kuwaits flag blev indført 7. september 1961 og officielt taget i brug 24. november 1961, da landet havde fået sin uafhængighed. Ved at vælge et flag i de panarabiske farver, dokumenterede staten Kuwait sin solidaritet med den øvrige arabiske verden. 

Flag fra Asien
Flag
Nationale flag
Libanons flag

Libanons flag blev i sin nuværende form indført 7. december 1943. Libanon-Cederen på flaget skal symbolisere styrke, hellighed og evighed. Tidligere brugte Libanon den franske trikolore med Libanon-Cederen på det hvide felt.

Flag fra Asien
Flag
Nationale flag
Netto Eksplosivstof Mængde

Netto Eksplosivstof Mængde  (NEM)  er vægten af de kemiske krudt-/ stofblandinger, der udgør eksplosivstoffet i fyrværkeriartiklen, angivet i masseenhederne g, kg eller ton

NEM vægten fremgår af Sikkerhedsstyrelsens typegodkendelser af fyrværkeriet af 14. november 2005.
 
For hver type fyrværkeri er der anført maksimalt tilladte NEM-vægte og satsmængder, når det kategoriseres i kategori 1, 2 eller 3 i henhold til EN 14035-serien.

Se også
Fyrværkeri

Eksterne henvisninger
Beredskabsstyrelsens hjemmeside
 Sikkerhedsstyrelsens krav til fyrværkeri 

Fyrværkeri
Tanzanias flag

Tanzanias flag blev taget i brug i 1964. Det er afledet af Tanganyikas og Zanzibars flag. Flaget er delt diagonalt af et sort bånd med gule kanter. Den øvre trekant er grøn, den nedre er blå.

Farverne betyder:

Grøn: Vegetation
Gul: Mineralerne
Blå: Vandet
Sort: Menneskerne

Flag fra Afrika
Flag
Nationale flag
NEM

NEM har flere betydninger:
 NemKonto – ordning for betalinger fra det offentlige til danske borgere
 Netto Eksplosivstof Mængde – tilladelige mængder af krudt i fyrværkeri
Surinams flag

Surinams flag består af fem horisontale felter: to grønne felter øverst og nederst, to smalle hvide felter (halvparten af de grønne) og et bredt rødt felt i midten (dobbelt så bredt som det grønne). I midten af det røde felt, er en stor gul stjerne.

Stjernen symboliserer enigheden mellem etniske grupper, det røde symboliserer fremgang og kærlighed, det grønne står for håb og frugtbarhed, og det hvide står for fred og retfærdighed. Flaget blev indført 25. november 1975, da landet blev en selvstændig stat. 

I præsidentens flag er Surinams nationalvåben indsat på hvid baggrund i midten af det røde felt.

Hollandsk Guyanas flag 
Før uafhængigheden brugtes et hvidt flag med fem kulørte stjerner forbundet med en ellipse. Stjernerne repræsenterede de vigtigste etniske grupper i Surinams befolkning: indianerne, de europæiske kolonisatorer, de afrikanske slaver samt hinduer, javanesere og kinesere, der kom som kontraktarbejdere. Ellipsen skulle symbolisere det harmoniske forhold mellem grupperne. Guvernørflaget fulgte samme mønster som guvernørflaget for de Nederlandske Antiller, nemlig øverst og nederst rød-hvid-blå og i midten et hvidt felt, hvori områdets flag. 

Flag fra Sydamerika
Flag
Nationale flag
Vietnams flag

Vietnams flag er et rødt flag med en gul stjerne. Flaget blev taget i brug som Nordvietnams flag 30. november 1955. Det blev Vietnams nationalflag efter genforeningen med Sydvietnam 2. juli 1976.

Den gule, femtakkede stjerne symboliserer Vietnams kommunistpartis lederskab. Den røde farve repræsenterer nationens blod og revolution. 

De 5 takker i stjernen repræsenterer henholdsvis: bonden, soldaten, artisten, lægen og arbejderen. 

Flag fra Asien
Flag
Nationale flag
Uruguays flag

Uruguays flag består af ni striber, fire blå og fem hvide, og en gul sol med øjne, næse og mund på hvid bund i det venstre hjørne. Solen repræsenterer Inkarigets øverste guddom Inti. Flaget blev officielt godkendt 16. december 1828, men havde da sytten striber. Antallet af striber blev reduceret til ni i 1830, og de lyseblå striber blev mørkere. Uruguays flag har hentet inspiration fra USA's flag, hvor striberne repræsenterer landets ni oprindelige områder.

Flag fra Sydamerika
Flag
Nationale flag
Mecom Group

Mecom Group plc er et investeringsselskab med base i London, der specialiserer sig i medievirksomheder. Mecom er noteret i Alternative Investment Market på fondsbørsen i London og har aktiviteter i Norge, Danmark, Nederlandene, Polen, Ukraine og Litauen.

Mecom blev grundlagt i 2000 af den nuværende bestyrelsesformand, David Montgomery, der er tidligere administrerende direktør i Mirror-gruppen og redaktør for The Sun, News of the World og Today. Størstedelen af Mecoms udgivelser er regionale aviser, men Mecom er også engageret i magasiner, radio, tv og internet. 

I 2005 købte Mecom Berliner Verlag, der udgiver Berliner Zeitung og tabloidavisen Berliner Kurier. Senere købte den Hamburger Morgenpost, de nederlandske selskaber Media Groep Limburg og regionalavisselskabet Wegener samt norske Orklas tidligere medieaktiviter, der bestod af Edda Media, Rzeczpospolita og Berlingske Media fra Danmark. Hos Berlingske afstedkom Mecoms overtagelse af officinet uro blandt de ansatte, der frygter fyringer grundet Mecoms fokus på økonomien, ligesom 19 ud af 30 ledere i chefgruppen er stoppet.

I foråret 2007 blev hovedaktionærerne enige om at investere yderligere 6,5 mia. kr. for at kunne ekspandere yderligere og blive Europas næststørste mediekoncern.

Mecom ejede i januar 2008 300 avistitler, som udgav 30 millioner aviser ugentligt og havde 18 millioner unikke brugere månedligt på selskabets mange websites. I 2009 blev Mecoms tyske aktiviteter frasolgt og de norske aktiviteter indskrænket.

Eksterne henvisninger 
 Officiel hjemmeside

Etableret i 2000
 
Virksomheder i London
Republikken Kinas flag

Republikken Kinas flag, eller Taiwans flag er rødt med en blå kanton hvorpå en sol med tolv stråler er placeret. Flaget er i forholdet 2:3. Det benyttes både som nationalflag, koffardiflag, statsflag og orlogsflag. Flaget blev indført 28. oktober 1928 som Republikken Kinas flag, som var under ledelse af nationalistpartiet Kuomintang. Partiet førte en hvid sol på blå bund som sit partiflag. De tolv stråler symboliserer døgnet, en stråle for hver anden time. Nationalflaget blev partiflaget kombineret med rødt, kinesernes traditionelle farve.

Kuomintang blev i borgerkrigen drevet tilbage af kommunisterne og søgte til slut tilflugt på øen Taiwan, som fortsat fører flaget, stadig under navnet Republikken Kina. 

Flag fra Asien
Flag
Flag
Nationale flag
Göteborgs-Tidningen

Göteborgs-Tidningen, nu GT' er en aftenavis i Vestsverige med hovedredaktion i Göteborg.

Avisen udkom første gang 2. november 1902 og blev dengang trykt på lyserødt papir. Den ændrede navn til GT 14. januar 1967. Gennem nogle år i 1990'erne hed aviserne iDAG og var lagt sammen emd Kvällsposten fra Skåne. Oprindelig ejedes avisen af GHT, men blev overtaget af Göteborgs-Posten. Politisk er avisen uafhængigt liberal. I dag er den en del af Bonnier-koncernen og fungerer i praksis som Expressens lokalavis i det vestlige Sverige. Siden 2006 har GT haft et samarbejde med gratisavisen City Göteborg, bl.a. om internetavisen.

Oplaget er på ca. 63.000 dagligt. Chefredaktør er Lars Näslund.

Eksterne henvsininger
 Göteborgs-Tidningens hjemmeside

Aviser fra Sverige
Etableret i 1902
Bonnier